## Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

### NN 117/2007 (14.11.2007.), Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

# HRVATSKI ZAVOD ZA ZDRAVSTVENO OSIGURANJE

**3425**

Na osnovi odredbi članka 72. Zakona o obveznom zdravstvenom osiguranju (»Narodne
novine« broj 85/06., 105/06., 118/06. i 77/07.) i članka 19. Statuta Hrvatskog
zavoda za zdravstveno osiguranje (»Narodne novine« broj 16/02., 24/02. i 58/03)
Upravno vijeće Hrvatskog zavoda za zdravstveno osiguranje na 50. sjednici
održanoj 24. listopada 2007. godine uz suglasnost ministra nadležnog za
zdravstvo, a prema prethodno pribavljenom mišljenju nadležnih komora donijelo je

## ODLUKU

### O IZMJENAMA I DOPUNAMA ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o osnovama za sklapanje ugovora o provođenju zdravstvene zaštite iz
obveznog zdravstvenog osiguranja (»Narodne novine« broj 142/06., 143/06.,
11/07., 41/07. i 96/07., u daljnjem tekstu: Odluka o ugovaranju) u članku 27. u
stavku 1. broj: »102.a.« zamjenjuje se brojem: »103.«
Stavak 3. mijenja se i glasi:
»Ljekarne u skladu s pisanom suglasnošću ugovornih isporučitelja iz stavka 2.
ovog članka mogu isporučivati osiguranim osobama ortopedska i druga pomagala
koja su utvrđena Popisom ortopedskih i drugih pomagala koji je sastavni dio
Pravilnika o uvjetima i načinu ostvarivanju prava na ortopedska i druga pomagala
(u daljnjem tekstu: Popis pomagala) i to prema nazivima skupine pomagala i po
šiframa pomagala kako slijedi:

|  |  |
| --- | --- |
| Naziv skupine pomagala | Šifra pomagala |
| Štake, štap i hodalice | EPZK08S, EPZK031, EPZK06W, EPZK05Y, EPKH07X, EPKH028, EPKH036, EPKH052, EPKH044, EPKH06Z |
| Trbušni pojasevi | EPTP01O., EPTP02M, EPTP03K, EPTP07C, EPTP08A |
| Antidekubitalna pomagala | EPAJ02C, EPAJ048 |
| Pokrivala za rane | EPSM293, EPSM30H, EPSM12L, EPSM13J, EPSM189, EPSM16D, EPSM17B, EPSM349, EPSM357, EPSM365, EPSM41B, EPSM429, EPSM437, EPSM390, EPSM40D, EPSM14H, EPSM533, EPSM541, EPSM550, EPSM56Y, EPSM373, EPSM381 |
| Dojka i grudnjak | EPUD011, EPUD020, EPUD03Y |
| Pomagala za probavni sustav | EPSV24F, EPSV02R, EPSV03P, EPSV04N, EPSV05L, EPSV06J, EPSV07H, EPSV08F, EPSV09D, EPSV25D, EPSV11P, EPSV12N, EPSV13L, EPSV14J, EPSV15H, EPSV16F, EPSV17D, EPSV18B, EPSV199, EPSV20N, EPSV26B, EPSV383, EPSM10P, EPSM11N, EPSM31F, |
| Pomagala kod urinostome | EPUS087, EPUS095, EPUS10J, EPUS11H, EPUS12F, EPUS13D, EPUS14B |
| Pomagala za urogenitalni sustav | EPUS02J, EPUS03H, EPUS04F, EPUS191, EPSM05J, EPSM06H, EPUS05D, EPUS22B, EPUS06B, EPUS079, EPUS159, EPUS239, EPUS167, EPUS175, EPSM04L, EPSM03N, EPPL01H, EPPL04B, EPPL067, EPPL083, EPPL091, EPPL10F, EPPL02F, EPPL11D, EPPL03D, EPPL12B, EPPL059, EPPL139, EPAJ01E |
| Pomagala za disanje | EPSR07C |
| Pomagala kod šećerne bolesti | EPSE05H, EPSE06F, EPSE10N, EPSE11L, EPSE12J, EPSE291, EPSE21H, EPSE22F, EPSE23D, EPSE24B, EPSE259, EPSE31D EPSE283, |
| Potrošni materijal za inzulinsku crpku | EPSE13H, EPSE14F, EPSE15D, EPSE16B, EPSE179 |

 «
U stavku 4. broj: »8.« zamjenjuje se brojem: »10.«.

Članak 2.

U članku 28. stavku 1. iza riječi: »radnika« briše se zarez i tekst: »doktora
medicine i stomatologije, dipl. ing. medicinske biokemije, te magistara
farmacije«
Iza stavka 2. dodaje se novi stavak 3. koji glasi:
»Ugovorni privatni zdravstveni radnik obvezan je u slučaju spriječenosti
zdravstvenog radnika s kojim u timskom radu obavlja ugovornu zdravstvenu
djelatnost osigurati zamjenu za potonjeg, te unaprijed, odnosno odmah nakon
saznanja o tome izvijestiti nadležni područni ured Zavoda putem tiskanice iz
stavka 1. ovog članka«

Članak 3.

U članku 40. u stavku 1. brojevi: »103. i 103.a.« zamjenjuju se brojevima: »104.
i 105.«

Članak 4.

U članku 41. u stavku 2.
– u tablici 3.b »Plaćanje po terapijskom postupku – PPTP – grupe za
ugovaranje-bolnička zdravstvena zaštita« pod rednim brojem 116. u stupcu »Naziv
PPTP-a« iza riječi: »Transplantacija rožnice« dodaje se oznaka: »\*\*\*\*«
– ispod tablice 3.b ispod oznake: »\*\*\*« i teksta uz tu oznaku dodaje se oznaka i
tekst uz oznaku:
»\*\*\*\* u slučaju korištenja pohranjenog očnog presatka iz ovlaštenog centra
(»očne banke«), cijena transplantacije uvećava se za trošak presatka«
- u tablici 3.c Postupci pripreme donora u svrhu eksplantacije i postupci
eksplantacije iza rednog broja 4. dodaje se novi redni broj 5. sa sljedećim
podacima:
»

|  |  |  |  |
| --- | --- | --- | --- |
| 5. | 99K14 | Priprema donora i eksplantacija rožnice/očne jabučice jednostrana i/ili obostrana | 2.500,00 |

«

Članak 5.

U članku 60. stavak 2. mijenja se i glasi:
»Zavod će do usklađenja općih akata iz stavka 1. ovog članka i izbora
najpovoljnijeg ponuditelja za provođenje djelatnosti hitne medicinske pomoći i
sanitetskog prijevoza po provedenom natječaju u skladu s člankom 73. Zakona,
sklopiti ugovore o provođenju hitne medicinske pomoći u skladu s važećim općim
aktima Zavoda s ugovornim subjektima koji provode djelatnost hitne medicinske
pomoći.«

Članak 6.

Ova Odluka stupa na snagu danom objave u »Narodnim novinama«.

Klasa: 025-04/07-01/300
Urbroj: 338-01-01-07-1
Zagreb, 24. listopada 2007.

Predsjednik
Upravnog vijeća Hrvatskog zavoda
za zdravstveno osiguranje
**prim.
Stjepan Bačić, dr. med**., v. r.

Odluka, NN 117/2007-3425
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)